ผมมีอาการกระดูกอ่อนอักเสบแล้วไปหาได้ยามา 1.Tramadol HCl 2.Orphenadrine(3เวลาหลังอาหาร) 3.Meloxicam(หลังอาหารเช้าทันที) พอกินได้1-2วันก็มีอาการ ปัสสาวะลำบาก มือสั่น ผมควรทำยังไงดีครับควรเลิกทานยาตัวไหนลดdoseตัวไหนครับ
สวัสดีค่ะ ยาทรามาดอล (Tramadol) เป็นยาแก้ปวดในกลุ่มยาระงับปวด โดยนิยมใช้ในกรณีที่มีอาการปวดค่อนข้างรุนแรง เป็นยาที่จัดอยู่ในยาอันตรายและเป็นยาที่จ่ายได้ภายใต้คำสั่งแพทย์เท่านั้น ผลข้างเคียงจากยาที่อาจพบได้เช่นอาการผื่นคันอย่างรุนแรงวิตกกังวอาการสั่น กระสับกระส่ายท้องเสีย ท้องผูก นอนไม่หลับ ประสาทหลอนยาคลายกล้ามเนื้อOrphenadrine (ออเฟเนดรีน) อาจมีผลข้างเคียงเช่นวิงเวียน คล้ายจะหมดสติปัสสาวะลำบากหรือมีอาการเจ็บขณะปัสสาวะร่วมด้วย ปัสสาวะน้อย หรือไม่ปัสสาวะวิตกกังวล สับสน กระสับกระส่าย สั่น เห็นภาพหลอนได้ ส่วนยา meloxicamคือ ยาแก้อักเสบที่ไม่ใช่สเตียรอยด์ในกลุ่มเอ็นเสด (NSAIDs) ใช้บรรเทาอาการอักเสบ อาจมีผลข้างเคียงเช่นระคายเคืองกระเพาะอาหาร คลื่นไส้ อาเจียน แสบร้อนกลางอก ท้องเสีย ท้องผูก วิงเวียนศีรษะดังนั้นยาที่อาจจะเป็นไปได้ว่าทำให้มีผลข้างเคียงดังกล่าวมาคือยาแก้ปวด tramadol และยา orphenadrine หากได้ใช้ในขนาดยาที่แพทย์ระบุมา แล้วยังมีอาการ อาจจะต้องงดหรือลดไปก่อน ถ้าอาการปวดกระดูกอ่อนไม่ได้เป็นมาก จนทนไม่ได้ แต่หากหยุดยาไม่ได้จริงๆ เพราะความปวด ควรรีบกลับไปพบแพทย์เพื่อตรวจประเมินเพิ่มเติม ถ้าเป็นผลข้างเคียงจากยาดังกล่าวจริง อาจจะต้องมีการเปลี่ยนกลุ่มยาแก้ปวดต่อไป